CELEX: 32013R0119
Language: hu
Date: 2013-02-11 00:00:00
Title: A Bizottság 119/2013/EU rendelete ( 2013. február 11. ) a harmonizált fogyasztói árindexekről: a HICP részindexeinek továbbításáról és terjesztéséről szóló 2214/96/EK rendelet változatlan adótartalmú harmonizált fogyasztói árindexek megállapítása tekintetében történő módosításáról  EGT-vonatkozású szöveg

12.2.2013   
            
            
               HU
            
            
               Az Európai Unió Hivatalos Lapja
            
            
               L 41/1
            
         
      A BIZOTTSÁG 119/2013/EU RENDELETE
   
   (2013. február 11.)
   a harmonizált fogyasztói árindexekről: a HICP részindexeinek továbbításáról és terjesztéséről szóló 2214/96/EK rendelet változatlan adótartalmú harmonizált fogyasztói árindexek megállapítása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmonizált fogyasztói árindexekről szóló, 1995. október 23-i 2494/95/EK tanácsi rendeletre (1) és különösen annak 4. cikke harmadik bekezdésére és 5. cikke (3) bekezdésére,
   tekintettel az Európai Központi Bank véleményére (2),
   mivel:
   
               (1)
            
            
               A 2494/95/EK rendelet 5. cikke (1) bekezdésének b) pontja értelmében a tagállamoknak harmonizált fogyasztói árindexeket (a továbbiakban: HICP) kell összeállítaniuk.
            
         
               (2)
            
            
               A Bizottság 2214/96/EK rendelete (3) létrehozza a HICP részindexeit, amelyeket a tagállamok készítenek el, és továbbítanak a Bizottság (Eurostat) részére, amely terjeszti azokat.
            
         
               (3)
            
            
               Az infláció elemzése, valamint a tagállamok konvergenciaértékelése érdekében szükség van az adóváltozások infláció mértékére gyakorolt hatására vonatkozó információk gyűjtésére. Ebből a célból a harmonizált fogyasztói árindexeket a megfigyelt árak helyett változatlan adótartalmú árak alapján – változatlan adótartalmú harmonizált fogyasztói árindexek (a továbbiakban: HICP-CT) alakjában – is ki kell számítani.
            
         
               (4)
            
            
               Annak érdekében, hogy valamennyi tagállam megbízható és összehasonlítható eredményeket bocsásson rendelkezésre, közös módszertani keretet kell létrehozni és alkalmazni a HICP-CT összeállítására.
            
         
               (5)
            
            
               A 2494/95/EK rendelet 13. cikkének megfelelően figyelembe vették a költséghatékonyság elvét.
            
         
               (6)
            
            
               Az ebben a rendeletben előírt intézkedések összhangban állnak az európai statisztikai rendszer bizottságának véleményével,
            
         ELFOGADTA EZT A RENDELETET:
   1. cikk
   A 2214/96/EK rendelet a következőképpen módosul:
   
               (1)
            
            
               A 2. cikk a következő albekezdéssel egészül ki:
               „»Változatlan adótartalmú harmonizált fogyasztói árindexek«: olyan indexek, amelyek a fogyasztói árakat ugyanazon időszakban a termékadótételekben bekövetkezett változások hatását figyelmen kívül hagyva mérik.”
            
         
               (2)
            
            
               A 3. cikk helyébe a következő szöveg lép:
               „3. cikk
               Részindexek elkészítése és továbbítása
               1.   A tagállamok minden hónapban elkészítik és továbbítják a Bizottság (Eurostat) részére az összes olyan részindexet (I. melléklet), amelynek súlya meghaladja a HICP által lefedett összes kiadás egy ezredét. A tagállamok az egyes évek januári indexeivel együtt a megfelelő súlyozási információt is továbbítják a Bizottságnak (Eurostat).
               2.   Emellett a tagállamok minden hónapban elkészítik és továbbítják a Bizottságnak (Eurostat) ugyanezen, változatlan adótartalommal kiszámított részindexeket (HICP-CT). A Bizottság (Eurostat) a tagállamokkal szorosan együttműködve megállapítja azokat az iránymutatásokat, amelyek a HICP-CT index és részindexek kiszámításának módszertani keretét képezik. Megfelelően indokolt esetben a Bizottság (Eurostat) az európai statisztikai rendszer bizottsága által jóváhagyott eljárási intézkedéseknek megfelelően módosítja a referenciamódszert.
               3.   Az indexeket az adat- és metaadat-szolgáltatás Bizottság (Eurostat) által meghatározott normáinak és eljárásainak figyelembe vételével kell rendelkezésre bocsátani.”
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A rendelet a 2013. januári indexszel lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 11-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 257., 1995.10.27., 1. o.
   
      (2)  A véleményt a Hivatalos Lapban még nem tették közzé.
   
      (3)  HL L 296., 1996.11.21., 8. o.